VSL sklep III Cp 1285/2000
Datum: 2000-08-31T02:00:00.000+02:00
ecli: ECLI:SI:VSLJ:2000:III.CP.1285.2000
sodisce: Višje sodišče v Ljubljani
oddelek: Civilni oddelek
institut: predujem za izvršilne stroške
jedro: Če upnik v roku, ki mu ga določi sodišče, ne da predujma za izvršiilne stroške, se izvršba ustavi.

 
zveza: ZIZ člen 38,  38/3,  38,  38/3.

## Jedro

Če upnik v roku, ki mu ga določi sodišče, ne da predujma za izvršiilne stroške, se izvršba ustavi.

## Izrek

Pritožba se zavrne in se potrdi sklep sodišča prve stopnje.

## Obrazložitev

Z izpodbijanim sklepom je sodišče prve stopnje ustavilo izvršbo na temelju 3. odst. 38. čl. ZIZ, ker upnik v določenem mu roku ni dal predujma za izvršilne stroške. V pritožbi zoper sklep upnik navaja, da je prejel po svoji prooblaščenki sklep, s katerim mu je sodišče naložilo položitev predujma, dne 26.8.1999, dne 28.8.1999 pa je predujem tudi že plačal. V dokaz prilaga fotokopijo položnice oz. potrdilo o vplačilu predujma. Pritožba ni utemeljena. Sodišče prve stopnje je svojo odločitev v izpodbijanem sklepu pravilno oprlo na 3. odst. 38. čl. ZIZ in izvršilni postopek ustavilo zaradi neplačanega predujma. Zatrjevanje upnika o plačilu predujma namreč ni utemeljeno, ker tega dejstva ne potrjuje niti dokaz, ki ga je upnik v ta namen predložil. Iz fotokoije potrjene položnice izhaja, da je upnik, znesek 1.000,00 SIT dne 28.8.1999 nakazal na račun št. 52100-695-69138 05 6084 - 55899 - 1, ki pa ni račun sodišča, na katerega bi moral predujem po sklepu plačati. Številka računa pri sodišču je namreč 52100 - 695 - 69138 05 6084 - 55999 - 1. Glede na navedeno je sodišče druge stopnje pritožbo upnika zavrnilo in potrdilo izpodbijani sklep sodišča prve stopnje (2. odst. 365. čl. ZPP v zvezi s 15. čl. ZIZ).